**İlqar Anzor oğlu Mirzəyev** (8 may 1973, Qardabani, Gürcüstan SSR, SSRİ – 14 iyul 2020, Tovuz rayonu, Azərbaycan) — Azərbaycanın Milli Qəhrəmanı, Azərbaycan Silahlı Qüvvələrinin polkovniki; Azərbaycan Silahlı Qüvvələrinin 3-cü Ordu Korpusunun Artilleriya rəisi (2019–2020).

2020-ci il iyulun 12–16-da baş verən döyüşlər zamanı Artilleriya Komandiri olan İlqar Mirzəyev, iyulun 14-də səhər saatlarında Tovuz rayonu istiqamətində 3-cü Ordu Korpusunun Komandir müavini general-mayor Polad Həşimov və tabeliyində olan əsgərlərlə bir yerdə döyüş zamanı ön xətdə şəhid olub.

Həyatı
------

İlqar Anzor oğlu Mirzəyev 1973-cü il mayın 8-də Qardabani şəhərində anadan olmuşdur. Milliyyətcə azərbaycanlı idi.

İlqar Mirzəyev leytenant olan zaman (1995-ci il)
### Təhsili

İlqar Mirzəyev 1980–1990-cı illərdə Qardabani şəhərində tam orta məktəbdə təhsil almışdır. 90-cı illərin əvvəlində Ermənistanın Azərbaycana qarşı ərazi iddiaları Birinci Qarabağ müharibəsinin başlamasına səbəb olmuşdur. Müharibənin yeni-yeni alovlandığı 1991-ci ildə İlqar Mirzəyev təhsil almaq üçün sənədlərini Bakı Ali Birləşmiş Komandalıq Məktəbinə (BABKM) vermişdir.

İlqar Mirzəyev 1991-ci il avqustun 1-də Bakı Ali Birləşmiş Komandalıq Məktəbinə (BABKM) qəbul olmuş və 1995-ci ildə oranı "Artilleriya" ixtisası üzrə bitirmişdir.

2003-cü il avqustun 10-da İlqar Mirzəyev ixtisasın artırılması üçün Azərbaycan Silahlı Qüvvələrinin Hərbi Akademiyasının müdavimi olmuşdur. 2005-ci il iyulun 2-də təhsilini uğurla başa vurmuşdur.

### Ailəsi

İlqar Mirzəyev Güllü Mirzəyeva ilə ailəli olub. Elvin adında oğlu, Gülnarə adında qızı və İlqar adında nəvəsi var.

Hərbi xidməti
-------------

İlqar Mirzəyev 1995-ci il iyunun 17-dən 1995-ci il noyabrın 12-nə qədər Bakı Ali Ümumqoşun Komandanlıq Məktəbinin Kursantlar Taqımının Komandiri, 1995-ci il iyunun 12-dən 1997-ci il martın 3-nə qədər isə Bakı Ali Ümumqoşun Komandanlıq Məktəbinin Tank Artilleriya Kursantları Taqımının Komandiri vəzifəsində xidmət eləmişdir.

Daha sonra o, 1997-ci il martın 3-dən 1998-ci il yavarın 20-nə qədər Bakı Ali Ümumqoşun Komandanlıq Məktəbinin Kursantlar Taborunun Kursantlar Bölüyünün Taqım Komandiri, 1998-ci il yanvarın 20-dən 1998-ci il noyabrın 11-nə qədər isə Bakı Ali Ümumqoşun Komandanlıq Məktəbinin Kursantlar Taborunun Kursantlar Bölüyünün Komandiri vəzifəsində xidmət eləmişdir. Qüsursuz xidmətinə görə ona Müdafiə Nazirliyinin 19 oktyabr 1997-ci il tarixli əmrinə əsasən "baş leytenant" hərbi rütbəsi verilmişdir.

İlqar Mirzəyev 1998-ci il noyabrın 11-dən 2001-ci il iyunun 14-nə qədər Bakı Ali Ümumqoşun Komandanlıq Məktəbinin Tədris prosesinin təminatı Taborunun Artilleriya batareyasının Komandiri vəzifəsində xidmət eləmişdir və xidməti zamanı Müdafiə Nazirliyinin 27 dekabr 2000-ci il tarixli əmrinə əsasən "kapitan" hərbi rütbəsi almışdır.

İlqar Mirzəyev
2001-ci ildən başlayaraq isə İlqar Mirzəyev bölgələrdə yerləşən hərbi hissələrdə xidmət eləmişdir. 2001-ci il iyunun 14-dən 2002-ci il iyulun 31-nə qədər "N" saylı hərbi hissənin Qərargah rəisi və haubitsalı artilleriya divizionu Komandirinin müavini, 2002-ci il iyulun 31-dən 2003-cü il avqustun 10-na qədər isə "N" saylı hərbi hissənin haubitsalı artilleriya divizionu Komandiri vəzifəsində xidmət edən İlqar Mirzəyev, Müdafiə Nazirliyinin 13 dekabr 2002-ci il tarixli əmrinə əsasən "mayor" hərbi rütbəsi almışdır.

İlqar Mirzəyev 2003-cü ilin avqustunda Müdafiə Nazirliyi tərəfindən ixtisasın artırılması üçün Azərbaycan Silahlı Qüvvələrinin Hərbi Akademiyasına göndərilmişdir. 2005-ci il iyulun 2-də təhsilini uğurla başa vurmuşdur.

Təhsilini başa vurduğdan sonra mayor İlqar Mirzəyev, 2005-ci il iyulun 2-dən 2007-ci il yanvarın 7-nə qədər "N" saylı hərbi hissə Komandirinin müavini vəzifəsində xidmət eləmişdir. Daha sonra isə o, 4 il ərzində — 2007-ci il yanvarın 7-dən 2011-ci il iyulun 29-na qədər "N" saylı hərbi hissənin əməliyyat bölməsinin rəisi — Qərargah rəisinin əməliyyatlar üzrə müavini vəzifəsində xidmət etmişdir.

2011-ci il iyunun 29-dan 2012-ci il fevralın 28-nə qədər "N" saylı hərbi hissədə artilleriya divizionunun Komandiri vəzifəsində xidmət edən İlqar Mirzəyev, 2012-ci il fevralın 28-dən 2012-ci il iyulun 28-nə qədər "N" saylı hərbi hissədə atəşə dəstək bölməsinin rəisi və hərbi hissənin atəş dəstək üzrə koordinatoru vəzifəsində xidmət eləmişdir. Qüsursuz xidmətinə görə Müdafiə Nazirliyinin 26 iyun 2012-ci il tarixli əmrinə əsasən ona "Polkovnik" hərbi rütbəsi verilmişdir.

Daha sonra İlqar Mirzəyev 2012-ci il iyulun 7-dən 2013-cü il iyulun 4-nə qədər "N" saylı hərbi hissədə artilleriya divizionunun Komandiri və hərbi hissənin atəşə dəstək üzrə koordinatoru vəzifəsində, 2013-cü il iyulun 4-dən 2013-cü il dekabrın 28-nə qədər isə "N" saylı hərbi hissənin haubitsalı artilleriya divizionu Komandiri vəzifəsində xidmət eləmişdir.

Növbəti 2 il ərzində o, xidmətini Müdafiə Nazirliyində davam eləmişdir. İlqar Mirzəyev 2013-cü il dekabrın 28-dən 2015-ci il avqustun 8-nə qədər Müdafiə Nazirliyinin Baş Hərbi İnspeksiyasının Döyüş və döyüş təminatı şöbəsinin inspektoru vəzifəsində xidmət eləmişdir.

2 il ərzində Müdafiə Nazirliyində xidmət edəndən sonra o, 2015-ci il avqustun 14-dən 2015-ci il oktyabrın 28-nə qədər "N" saylı hərbi hissənin Komandir müavini və Qərargah rəisi vəzifəsində xidmət eləmişdir.

İlqar Mirzəyev 2015-ci il oktyabrın 28-də isə "N" saylı hərbi hissənin Komandiri idi.

### Aprel döyüşlərində iştirakı

*border=none Əsas məqalə: Aprel döyüşləri*
2016-cı il aprelin 1-dən 2-nə ötən gecədən başlayaraq Azərbaycan və Ermənistan Silahlı Qüvvələrinin bölmələri arasında cəbhənin Tərtər və Cəbrayıl-Füzuli istiqamətlərində şiddətli döyüşlər başladı. Tarixə Aprel döyüşləri olaraq yazılan hərbi əməliyyatlar zamanı "N" saylı hərbi hissənin Komandiri olan İlqar Mirzəyev cəbhənin Tərtər rayonu istiqamətində gedən döyüşlərdə savaşmışdır. Gecə döyüşləri zamanı Tərtər rayonunun Talış istiqamətində olan əlverişli mövqelər, strateji nöqtələr, o cümlədən Talış zirvəsi Azərbaycan Ordusu tərəfindən işğaldan azad olunmuşdur. Həmin döyüşlərdə Ermənistanın müdafiə naziri Seyran Ohanyan tərəfindən qurulan və Ermənistan Ordusunun "yenilməz Ohanyan səddi" olaraq tanınan müdafiə xətti 40 dəqiqə ərzində darmadağın edilmişdir. Komandanlığın rəhbərliyi altında 2 saat ərzində Ermənistan Ordusunun 21 postu darmadağın edilmişdir və 7 strateji nöqtə işğaldan azad edilmişdir.

İlqar Mirzəyev 2019-cu il fevralın 23-də 3-cü Ordu Korpusunun Artilleriya rəisi və artilleriya şöbəsinin rəisi vəzifəsinə təyin olunmuşdur.

### Tovuz döyüşlərində iştirakı

*border=none Əsas məqalə: Tovuz döyüşləri*
2020-ci il iyulun 12-də günorta saatlarından başlayaraq Ermənistan Silahlı Qüvvələrinin bölmələri Azərbaycan–Ermənistan dövlət sərhədinin Tovuz rayonu sahəsində Dövlət Sərhəd Xidmətinin mövqelərini artilleriya qurğularından atəşə tutub. Azərbaycan Silahlı Qüvvələrinin bölmələrinin cavab tədbirləri görməsi nəticəsində Ermənistan Ordusunun hücum cəhdinin qarşısı alındı və Ermənistan Ordusu geri oturduldu. Döyüşlərin birinci saatlarında Azərbaycan Ordusunun hərbi qulluqçularından 3 nəfər şəhid oldu, 4 nəfər isə yaralandı.

İyulun 12-dən 13-nə ötən gecədə Azərbaycan–Ermənistan dövlət sərhədinin Tovuz rayonu sahəsində gərgin anlar davam edib. 3-cü Ordu Korpusunun Qərargah rəisi Polad Həşimov və Artilleriya rəisi İlqar Mirzəyevin də qatıldığı hərbi toqquşmalarda artilleriya və minaatanların tətbiqi ilə gedən gecə döyüşlərində Azərbaycan Silahlı Qüvvələrinin bölmələrinin atəşi ilə Ermənistan Ordusunun dayaq məntəqəsi, artilleriya qurğuları və canlı qüvvəsi məhv edilib. İyulun 13-də günorta saatlarında Azərbaycan Silahlı Qüvvələrinin bölmələri tərəfindən cəza tədbirləri davam edib. Cəza tədbirləri nəticəsində Ermənistan Silahlı Qüvvələrinin atəş mövqeləri, 20 nəfərdən çox şəxsi heyət, tabor qərargahı və digər hərbi hədəflər Azərbaycan Ordusunun dəqiq atəşi ilə darmadağın edilib.

İyulun 13-dən 14-nə ötən gecə və səhər saatlarında Azərbaycan–Ermənistan dövlət sərhədinin Tovuz rayonu sahəsində şiddətli döyüşlər davam edib. Gecə döyüşləri zamanı Ermənistan Silahlı Qüvvələrinin fəaliyyətinin qarşısının alınması məqsədilə görülən cəza tədbirləri nəticəsində Ermənistan Ordusuna məxsus müxtəlif təyinatlı hərbi nəqliyyat vasitəsi, döyüş vasitələri, müdafiənin dərinliyində yerləşən ehtiyatlar və canlı qüvvə məhv edilib.

### Ölümü və dəfn mərasimi

İyulun 14-də səhər saatlarında Tovuz rayonu istiqamətində baş verən döyüşlər zamanı Azərbaycan Silahlı Qüvvələrinin 6-sı zabit olmaqla 7 hərbi qulluqçusu şəhid oldu. Həmin gün saat 13:00-da müdafiə nazirinin müavini Kərim Vəliyev canlı yayımda açıqlama verdi:

> 
> 
> *Bu gün səhər saatlarında döyüş zamanı general-mayor Həşimov Polad qəhrəmancasına ön xətdə şəhid olmuşdu. Onunla birgə polkovnik Mirzəyev İlqar da şəhid olub. Bu onu göstərir ki, bizim generallar və yüksək rütbəli zabitlər əsgərlərin arxasında gizlənmirlər və döyüş tapşırıqlarını ləyaqətlə yerinə yetirirlər. Təəsüflər olsun ki, döyüşlər itkisiz olmur. Müdafiə Nazirliyi rəhbərliyi adından şəhidlərimizə rəhmət, şəhidlərimizin ailələrinə səbir diləyirik. Yaralı dostlarımıza şəfa diləyirik. Əmin etmək istəyirəm ki, şəhidlərimiz, yaralıların qanı yerdə qalmayacaq.*
> 
> 
> — *Müdafiə nazirinin müavini və Müdafiə Nazirliyinin Şəxsi Heyət Baş İdarəsinin rəisi general-leytenant Kərim Vəliyev*
> 
> 
> 
> 
> ---
> 
> 
> Müdafiə nazirinin müavini Kərim Vəliyev canlı yayımda Polad Həşimov və İlqar Mirzəyevin şəhid olduğunu açıqlayır
> 

Polkovnik İlqar Mirzəyev 2020-ci il iyulun 14-də səhər radələrində Tovuz rayonu istiqamətində döyüş zamanı ön xətdə şəhid olmuşdur. Həmin an onunla birgə olan 3-cü Ordu Korpusunun Komandir müavini olan general-mayor Polad İsrayıl oğlu Həşimov, mayor Anar Gülverdi oğlu Novruzov, mayor Namiq Hajan oğlu Əhmədov, gizir İlqar Ayaz oğlu Zeynallı, gizir Yaşar Vasif oğlu Babayev və əsgər Elçin Arif oğlu Mustafazadə də şəhid olmuşdur.

İyulun 14-də günorta saatlarında İlqar Mirzəyevin nəşi yaşadığı Xətai rayonunun Əhmədli qəsəbəsinə gətirilmişdir. Axşamüstü İlqar Mirzəyevin nəşi minlərlə insanın izdihamı ilə evinə gətirilmişdir.

Tovuz döyüşləri zamanı şəhid olan general-mayor Polad Həşimov və polkovnik İlqar Mirzəyevlə vida mərasimi eyni gündə, iyulun 15-də baş tutmuşdur. II Fəxri Xiyabanda baş tutan vida mərasiminə müdafiə naziri Zakir Həsənov, Silahlı Qüvvələrinin keçmiş Baş Qərargah rəisi Nəcməddin Sadıqov, Prezident Administrasiyasının Hərbi məsələlər şöbəsinin müdir müavini Yaşar Əliyev, Hərbi Hava Qüvvələrinin Komandanı Ramiz Tahirov, Bakı şəhərinin icra başçısı Eldar Əzizov, ictimaiyyət nümayəndələri, məhrumun xidmət yoldaşları şəhidlərin ailə üzvlərinə və yaxınlarına başsağlığı vermişdir.

Abdulla Qurbani dəfn mərasimində çıxış edərkən Polad Həşimov və İlqar Mirzəyevin həyat və döyüş yolları barədə məlumat vermişdir. Daha sonra Azərbaycanın Dövlət Himninin sədaları ilə Polad Həşimov və İlqar Mirzəyev hərbi ənənələrə uyğun olaraq yaylım atəşləri altında son mənzilə yola salınmışdır.

Dəfn mərasimi zamanı Azərbaycan Prezidenti İlham Əliyev telefon vasitəsilə Polad Həşimov və İlqar Mirzəyevin ailə üzvlərinə başsağlığı vermişdir. Sonda müdafiə naziri şəhidlərin tabutu üzərində olan Azərbaycan bayrağını əbədi xatirə qalması üçün onların ailələrinə təqdim etmişdir.

Şəhid İlqar Mirzəyevə məxsus materiallar ailəsi tərəfindən Milli Azərbaycan Tarixi Muzeyinin Vətən müharibəsi fonduna təhvil verilmişdir.

Təltifləri
----------

* (25.06.2004) — "Azərbaycan Silahlı Qüvvələrinin 10 illiyi" yubiley medalı
* (26.06.2005) — "Qüsursuz xidmətə görə" 3-cü dərəcəli medalı
* (25.06.2007) — "Qüsursuz xidmətə görə" 2-ci dərəcəli medalı
* (07.03.2008) — "Azərbaycan Silahlı Qüvvələrinin 90 illiyi" yubiley medalı
* (26.06.2013) — "Qüsursuz xidmətə görə" 1-ci dərəcəli medalı
* (15.07.2014) — "Azərbaycan Silahlı Qüvvələrinin 95 illiyi" yubiley medalı
* (26.06.2017) — "Hərbi xidmətdə fərqlənməyə görə" 3-cü dərəcəli medalı
* (03.10.2017) — "Azərbaycan Silahlı Qüvvələri Veteranı" medalı
* (26.06.2018) — "Azərbaycan Ordusunun 100 illiyi" yubiley medalı
* (26.06.2020) — "Hərbi xidmətdə fərqlənməyə görə" 2-ci dərəcəli medalı
* (09.12.2020) — "Qızıl Ulduz" medalı (ölümündən sonra)

İrsi
----

Azərbaycanın ərazi bütövlüyünün bərpa edilməsində xüsusi xidmətlərinə və döyüş tapşırıqlarını yerinə yetirən zaman göstərdiyi igidliyə görə Azərbaycan Prezidenti İlham Əliyevin 9 dekabr 2020-ci il tarixli 2337 nömrəli Sərəncamına əsasən İlqar Anzor oğlu Mirzəyevə ölümündən sonra Azərbaycanın Milli Qəhrəmanı adı verildi.

2021-ci ilin aprel ayında İlqar Mirzəyevin Xətai rayonunda yaşadığı binanın önündə xatirəsi lövhəsi qoyulmuşdur və binanı həyəti abadlaşdırılaraq orada bağ salınmışdır.

2021-ci il mayın 7-də İctimai TV-də İlqar Mirzəyevə həsr olunan sənədli filmi təqdim olunmuşdur. 22 dəqiqədən ibarət olan sənədli filmdə onun həyatı və döyüş yolu barədə məlumat verilmişdir.

2021-ci ildə Bakı şəhəri 98 nömrəli tam orta məktəbə Azərbaycanın Milli Qəhrəmanı İlqar Mirzəyevin adı verilmişdir.

2022-ci il iyulun 14-də Nizami Kino Mərkəzində Milli Qəhrəman İlqar Mirzəyev haqqında çəkilmiş "Artilleriyanın atası" sənədli filminin təqdimatı olub.

İstinadlar
----------

1. ↑  *İlham Əliyev.* "Azərbaycan Silahlı Qüvvələrinin hərbi qulluqçularına "Azərbaycanın Milli Qəhrəmanı" adının verilməsi haqqında Azərbaycan Prezidenti İlham Əliyevin 09.12.2020-ci il tarixli Sərəncamı". www.azertag.az ( (az.)). 09.12.2020. 04.01.2021 tarixində arxivləşdirilib. İstifadə tarixi: 09.12.2020.
2. ↑  Güləmail Murad. "Tovuz döyüşləri". Bakı, "CBS PP", 2021
3. ↑  ""İgidlik simvolu – İlqar Mirzəyev" adlı anım tədbiri keçirilib". 2023-07-13 tarixində arxivləşdirilib. İstifadə tarixi: 2023-07-13.
4. ↑  "İyul döyüşlərinin "Artilleriya Allahı" — Polkovnik İlqar Mirzəyev". 2022-12-07 tarixində arxivləşdirilib. İstifadə tarixi: 2023-07-13.
5. 1 2 3 4 5  *Belə Belə İşlər.* "Tovuz döyüşlərinin şəhidi Azərbaycanın Milli Qəhrəmanı İlqar Mirzəyev". www.youtube.com ( YouTube portalı / "Belə belə işlər" səhifəsi) (az.). 15.12.2020. 2021-05-02 tarixində arxivləşdirilib. İstifadə tarixi: 15.12.2020.
6. 1 2  "MİRZƏYEV İLQAR ANZOR OĞLU" (PDF). www.anl.az (Azərbaycan Milli Kitabxanasının rəsmi saytı) ( (az.)). 2020. 2022-01-18 tarixində arxivləşdirilib (PDF).
7. ↑  *Müdafiə Nazirliyinin Mətbuat Xidməti.* "Ermənistan Silahlı Qüvvələrinin bölmələri Tovuz istiqamətində təxribat törədib". www.mod.gov.az (Azərbaycan Müdafiə Nazirliyi) ( (az.)). 12.07.2020. 04.01.2021 tarixində arxivləşdirilib. İstifadə tarixi: 12.07.2020.
8. 1 2  *Müdafiə Nazirliyinin Mətbuat Xidməti.* "İtgi verən düşmən geri oturdulub". www.mod.gov.az (Azərbaycan Müdafiə Nazirliyi) ( (az.)). 12.07.2020. 2021-01-05 tarixində arxivləşdirilib. İstifadə tarixi: 12.07.2020.
9. ↑  *Müdafiə Nazirliyinin Mətbuat Xidməti.* "Düşmən hücumunun qarşısı alınan zaman hərbi qulluqçularımız şəhid olub". www.mod.gov.az (Azərbaycan Müdafiə Nazirliyi) ( (az.)). 12.07.2020. 04.01.2021 tarixində arxivləşdirilib. İstifadə tarixi: 12.07.2020.
10. 1 2  *Müdafiə Nazirliyinin Mətbuat Xidməti.* "Azərbaycan Ordusu bölmələri düşmənin dayaq məntəqəsinə zərbə endirib - VİDEO". www.mod.gov.az (Azərbaycan Müdafiə Nazirliyi) ( (az.)). 13.07.2020. 2020-09-25 tarixində arxivləşdirilib. İstifadə tarixi: 13.07.2020.
11. 1 2  *Müdafiə Nazirliyinin Mətbuat Xidməti.* "Düşmənin bir neçə hərbi hədəfi darmadağın edilib - VİDEO". www.mod.gov.az (Azərbaycan Müdafiə Nazirliyi) ( (az.)). 13.07.2020. 2021-01-05 tarixində arxivləşdirilib. İstifadə tarixi: 13.07.2020.
12. 1 2  *Müdafiə Nazirliyinin Mətbuat Xidməti.* "Düşmənin mövqeləri və müdafiəsinin dərinliyində yerləşən ehtiyatlar məhv edilib - VİDEO". www.mod.gov.az (Azərbaycan Müdafiə Nazirliyi) ( (az.)). 14.07.2020. 2021-01-06 tarixində arxivləşdirilib. İstifadə tarixi: 14.07.2020.
13. ↑  *Müdafiə Nazirliyinin Mətbuat Xidməti.* "Tovuz rayonu istiqamətində şiddətli döyüşlər gedir". www.mod.gov.az (Azərbaycan Müdafiə Nazirliyi) ( (az.)). 14.07.2020. 2021-01-06 tarixində arxivləşdirilib. İstifadə tarixi: 14.07.2020.
14. ↑  "Müdafiə nazirinin müavini general-leytenant Kərim Vəliyev: "Şəhidlərimizin qisası alınacaq"". www.youtube.com ( YouTube portalı / "İCTİMAİ TV" səhifəsi) ( (az.)). 14.07.2020. 2021-07-14 tarixində arxivləşdirilib. İstifadə tarixi: 14.07.2020.
15. 1 2  "Azərbaycan Müdafiə Nazirliyi: Tovuz rayonu istiqamətində şiddətli döyüşlər gedir". www.azertag.az (Azərbaycan Dövlət İnformasiya Agentliyi) ( (az.)). 14.07.2020. 04.01.2021 tarixində arxivləşdirilib. İstifadə tarixi: 14.07.2020.
16. 1 2 3 4 5  *Müdafiə Nazirliyinin Mətbuat Xidməti.* "Şəhid Polad Həşimov və İlqar Mirzəyevlə vida mərasimi baş tutub - VİDEO". www.mod.gov.az (Azərbaycan Müdafiə Nazirliyi) ( (az.)). 15.07.2020. 04.01.2021 tarixində arxivləşdirilib. İstifadə tarixi: 15.07.2020.
17. ↑  *Şəfiqə Nazimqızı.* "Polad Həşimov və İlqar Mirzəyev dəfn olunub". www.report.az ("Report" İnformasiya Agentliyi) ( (az.)). 15.07.2020. 2020-08-10 tarixində arxivləşdirilib. İstifadə tarixi: 15.07.2020.
18. ↑  "Arxivlənmiş surət". 2021-10-01 tarixində arxivləşdirilib. İstifadə tarixi: 2021-10-01.
19. ↑  *Normativ hüquqi sənədlərin vahid internet bazası.* "Azərbaycan Silahlı Qüvvələrinin hərbi qulluqçularına "Azərbaycanın Milli Qəhrəmanı" adının verilməsi haqqında Azərbaycan Prezidenti İlham Əliyevin 09.12.2020-ci il tarixli 2337 nömrəli Sərəncamı". www.e-qanun.az ( (az.)). 09.12.2020. 04.01.2021 tarixində arxivləşdirilib. İstifadə tarixi: 09.12.2020.
20. ↑  *Azərbaycan Prezidentinin rəsmi saytı.* "Azərbaycan Silahlı Qüvvələrinin hərbi qulluqçularına "Azərbaycanın Milli Qəhrəmanı" adının verilməsi haqqında Azərbaycan Prezidenti İlham Əliyevin 09.12.2020-ci il tarixli Sərəncamı". www.president.az ( (az.)). 09.12.2020. 09.12.2020 tarixində arxivləşdirilib. İstifadə tarixi: 09.12.2020.
21. ↑  "Şəhid-polkovnik İlqar Mirzəyevin yaşadığı evin qarşısında xatirə lövhəsi hazırlandı - VİDEO". 2023-07-13 tarixində arxivləşdirilib. İstifadə tarixi: 2023-07-13.
22. ↑  "Heç kim unudulmur, heç nə yaddan çıxmır! - "İlqarı Vətən" İlqar Mirzəyev - 07.05.2021". 2022-11-14 tarixində arxivləşdirilib. İstifadə tarixi: 2023-07-13.
23. ↑  "Azərbaycan Respublikasının ərazi bütövlüyü uğrunda həlak olmuş Vətən müharibəsi qəhrəmanlarının adlarının əbədiləşdirilməsi barədə Azərbaycan Respublikası Nazirlər Kabinetinin qərarı". 2023-07-13 tarixində arxivləşdirilib. İstifadə tarixi: 2023-07-13.
24. ↑  "Polad Həşimov, İlqar Mirzəyev və Şükür Həmidovun adı məktəblərə verilib". 2022-08-27 tarixində arxivləşdirilib. İstifadə tarixi: 2023-07-13.
25. ↑  ""Artilleriyanın atası" sənədli filminin təqdimatı olub". 2023-07-13 tarixində arxivləşdirilib. İstifadə tarixi: 2023-07-13.
26. ↑  Milli Qəhrəman polkovnik İlqar Mirzəyevə həsr olunmuş sənədli film təqdim olunub
27. ↑  ""Artilleriyanın atası" sənədli filmi". 2023-04-17 tarixində arxivləşdirilib. İstifadə tarixi: 2022-08-04.

Xarici keçidlər
---------------

* "Artilleriyanın atası" sənədli filmi (Salnamə film studiyası. 2022)

| ⛭ Azərbaycanın Milli Qəhrəmanları |
| --- |
| 1992 | Məhərrəm Seyidov • İlham Əliyev • Yuri Kovalyov • Mikayıl Cəbrayılov • Əlif Hacıyev • Səfəralı Məmmədov • Yusif Əliyev • Vüqar Hüseynov • Nofəl Quliyev • Mehdi Abbasov • Valeh Müslümov • Bu məqalə "Yaxşı" məqalə statusuna layiq görülüb Albert Aqarunov • Səfiyar Behbudov • Ramiz Qəmbərov • Aqil Quliyev • Yunis Əliyev • Riad Əhmədov • Naiq Yusifov • Yevgeni Karlov • Elgiz Kərimov • Fəxrəddin Musayev • Mərifət Nəsibov • Sərxan Ocaqverdiyev • Canpolad Rzayev • Mehman Sayadov • Pərviz Səmədov • Cəlil Səfərov • Fikrət Hacıyev • Fərhad Hümbətov • Tofiq Hüseynov • Şahlar Hüseynov • Firudin Şamoyev • Maşallah Abdullayev • ~~Rasim Əkbərov~~ • Kazımağa Kərimov • Şahin Tağıyev • Etibar Hacıyev • Məhəmməd Həsənov • Şikar Şikarov • Anatoli Davidoviç • Səyavuş Həsənov • Seymur Məmmədov • Əlabbas İsgəndərov • Eldar Tağızadə • Hikmət Nəzərli • Kərim Kərimov • Yavər Əliyev • Zakir Məcidov • Ruslan Polovinko • Cavanşir Rəhimov • Sergey Senyuşkin • ~~Surət Hüseynov~~ • Ənvər Fərəcov • Sahil Məmmədov • Elşad Hüseynov • Rizvan Teymurov • Pəhlivan Fərzəliyev • Şamoy Çobanov • Təbriz Xəlilbəyli • Şikar Aslanov • Natiq Əhmədov • Akif Əkbərov • Kazım Məmmədov • Elşad Yəhyayev • Nazim Quliyev • Şahlar Şükürov • Sərdar Səfərov • İnqilab İsmayılov • Namiq Allahverdiyev • Sadıq Hüseynov • Nizami Məmmədov • Hidayət Rüstəmov • Şakir Salahov • Malik Əsədov • Cəmil Niftəliyev • Fazil Mehdiyev • Faiq Ağayev • Faiq Rəfiyev • Arif Hüseynzadə • Vüqar Mürsəlov • İmamverdi Əliyev • Aytəkin Məmmədov • Tahir Həsənov • İlqar İsmayılov • Əli Məmmədov • Ənvər Arazov • Mətləb Quliyev • İqor Makeyev • Səxavət Məhərrəmov • Ruslan Muradov • Fəxrəddin Nəcəfov • Salatın Əsgərova • Alı Mustafayev • Bu məqalə "Yaxşı" məqalə statusuna layiq görülüb Çingiz Mustafayev • Əliyar Əliyev • Səfa Axundov • Əsəd Əsədov • Ərəstun Mahmudov • Hikmət Muradov • Viktor Seryogin • Fəxrəddin Şahbazov • Bəylər Ağayev • Aslan Atakişiyev • İxtiyar Qasımov • Ələkbər Əliyev • Rövşən Əliyev • Asif Məhərrəmov • Yunis Nəcəfov • Baxşeyiş Paşayev • Mirəsgər Seyidov |  |
| 1993 | Şövqiyar Abdullayev • Niyazi Aslanov • Tahir Bağırov • Muxtar Qasımov • Əsəd Əhmədov • Zakir Yusifov • Aqil Məmmədov • Kamil Nəsibov • Qasım Rzayev • Məzahir Rüstəmov • Bu məqalə "Yaxşı" məqalə statusuna layiq görülüb Allahverdi Bağırov • Yusif Mirzəyev • Vəzir Orucov • Vasili Əliyev • Oqtay Güləliyev • Kərəm Mirzəyev • Soltanağa Bayramov • Etibar Əliyev • Paşa Təhməzov • Gültəkin Əsgərova |
| 1994 | Etibar İsmayılov • İbrahim Məmmədov • Rafael Əsədov • Sergey Murtuzəliyev • Elbrus Allahverdiyev • Rəfael Həbibov • Eldar Məcidov • Namiq Abdullayev • Rövşən Hüseynov • Şirin Mirzəyev • Rasim İbrahimov • Rafiq Alıcanov • Elxan Zülfüqarov • Mirələkbər İbrahimov • Elşad Əhədov • Rafiq Nəsrəddinov • Bu məqalə "Yaxşı" məqalə statusuna layiq görülüb Koroğlu Rəhimov • Yelmar Edilov • Mübariz Əhmədov • Rövşən Əkbərov • Aqil Musayev • Natiq Məmmədov • Elnur Nuriyev • Nadir Əliyev • Vahid Quliyev • Eldar Məmmədov |
| 1995 | Vəzir Sədiyev • Elman Hüseynov • İsgəndər Aznaurov • Rövşən Abdullayev • İsrafil Şahverdiyev • Qorxmaz Eyvazov • Eldar Həsənov • Tabil Həsənov • Əfqan Hüseynov • Fəxrəddin Cəbrayılov • Fərhad Ağayev • Xanoğlan Məmmədov • Arif Qubadov • Samir Xasıyev • Roman Yusifov • Ehtiram Əliyev • Dilqəm Nağıyev • Nazim Babayev • Zabit Quliyev • İlham Həsənov • Elşən Hüseynov • Bəşir Kərimov • Şamil Ramazanov • Mirzə Quliyev • Eldar Ağayev • İntiqam Atakişiyev • Bəxtiyar Allahverdiyev • Fariz Qəhrəmanov • Zaur Sarıyev • Yalçın Nəsirov • Elşad Məmmədov • Famil İsgəndərov • Arif Qədiməliyev • Samir Zülfüqarov • Emin Quliyev • Novruz Qurbanov • Faiq Əmirov • Eldar Xəlilov • Yavər Şahbazov • Rəşad Mirabov • Fariz Mədətov • Əsgər Əliyev • Bəhruz Mənsurov • Əmiraslan Əliyev • Əjdər Babayev • Çingiz Babayev  • Ramazan Çirinqov  • Mədət Quliyev  • Nurəddin İbrahimov  • Faiq Cəfərov |
| 1997 | Mövsüm Məmmədov • Ələsgər Novruzov • Füzuli Rüstəmov • Araz Səlimov |
| 1999 | Mixail Slesaryov • Rövşən Rzayev |
| 2009 | Eltun İsgəndərov |
| 2010 | Bu məqalə "Seçilmiş" məqalə statusuna layiq görülüb Mübariz İbrahimov |
| 2016 | Bu məqalə "Yaxşı" məqalə statusuna layiq görülüb Şükür Həmidov • Murad Mirzəyev • Samid İmanov |
| 2017 | Çingiz Qurbanov |
| 2020 | Bu məqalə "Yaxşı" məqalə statusuna layiq görülüb Polad Həşimov • İlqar Mirzəyev • İbad Hüseynov |
| Bu məqalə "Yaxşı" məqalə statusuna layiq görülüb — bu işarə həmin məqalənin "Yaxşı" məqalə statusuna layiq görüldüyünü bildirir. |
| Bu məqalə "Seçilmiş" məqalə statusuna layiq görülüb — bu işarə həmin məqalənin "Seçilmiş" məqalə statusuna layiq görüldüyünü bildirir. |


| ⛭ Tovuz döyüşləri zamanı şəhid olan Azərbaycan Silahlı Qüvvələrinin hərbçiləri |
| --- |
| Gen.-may. Polad Həşimov  • Pol. İlqar Mirzəyev  • May. Anar Novruzov  • May. Namiq Əhmədov  • Baş ley. Rəşad Mahmudov  • Giz. İlqar Zeynallı  • Giz. Yaşar Babayev  • Çav. Vüqar Sadıqov  • Baş əsg. Elşad Məmmədov  • Əsg. Xəyyam Daşdəmirov  • Əsg. Elçin Mustafazadə  • Əsg. Nazim İsmayılov |